
JUDEŢUL BISTRIŢA-NĂSĂUD

                                         CONSILIUL JUDEŢEAN               
HOTĂRÂRE
privind aprobarea documentaţiei pentru avizarea lucrărilor

de intervenţie  şi a indicatorilor tehnico-economici actualizaţi(după actualizarea TVA), aferenţi obiectivului „Modernizare DJ 172 E, km 0+000-7+000, Strugureni-Matei, judeţul Bistriţa-Năsăud”
Consiliul Judeţean Bistriţa-Năsăud, întrunit în şedinţă ordinară, în data de  27.06.2017 în prezenţa a 29 consilieri judeţeni;

Având în vedere:

       
- expunerea de motive nr. IX/9276/12.06.2017 a Preşedintelui Consiliului Judeţean Bistriţa-Năsăud; 
- raportul comun nr. VB/9284/12.06.2017 al Direcţiei tehnice investiţii, lucrări publice şi al Direcţiei economice din cadrul Consiliului Judeţean Bistriţa-Năsăud;
- prevederile art. 44 alin.(1) şi art. 45 din Legea nr. 273/2006 privind finanţele publice locale, cu modificările şi completările ulterioare;
- prevederile art. 2, alin. (1), art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;
- prevederile art. 15, alin. (1), lit. b din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;    
- prevederile art. 22 din Legea nr. 10/1995 privind calitatea în construcţii, cu modificările şi completările ulterioare;
- prevederile art. 10, alin. (5) din Anexa la Ordinul Ministrului Dezvoltării Regionale si Administratiei Publice nr. 1851/2013 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală, republicat, cu modificările şi completările ulterioare;
- prevederile art. 291, alin. (1), lit. b) din Legea nr. 227/2015 privind Codul fiscal, cu modificările şi completările ulterioare;
- avizul Consiliului Tehnico - Economic (CTE) al Consiliului Judeţean Bistriţa-Năsăud nr. 8/12.06.2017 privind documentaţia pentru avizarea lucrărilor de intervenţie a obiectivului: „Modernizare DJ 172 E, km 0+000-7+000, Strugureni-Matei, judeţul Bistriţa-Năsăud”;

- prevederile Hotărârii Consiliului Judeţean Bistriţa-Năsăud nr. 35/22.03.2017 privind aprobarea bugetului de venituri şi cheltuieli al Judeţului Bistriţa-Năsăud pe anul 2017 şi a estimărilor pe anii 2018-2020, Anexa nr. 6 – Programul de lucrări de întreţinere, reparaţii şi modernizări drumuri judeţene pe anul 2017 – Cheltuieli  dezvoltare;

- documentaţia pentru avizarea lucrărilor de intervenţie pentru obiectivul „Modernizare DJ 172 E, km 0+000-7+000, Strugureni-Matei, judeţul Bistriţa-Năsăud”, recepţionată la Consiliul Judetean Bistriţa-Năsăud cu nr. 20594/15.12.2015;
· raportul nr. IBa/10282 din 27.06.2017 al Comisiei economice;
· raportul nr. IBa/10286 din 27.06.2017 al Comisiei de urbanism.

În temeiul prevederilor art. 91 alin.(1) lit. b), alin. (3) lit. f), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

         Art.1. Se aprobă documentaţia pentru avizarea lucrărilor de intervenţie, elaborată de către S.C. STARCOM EXIM S.R.L. Cluj-Napoca, pentru  obiectivul „Modernizare DJ 172 E, km 0+000-7+000, Strugureni-Matei, judeţul Bistriţa-Năsăud”, cuprinsă în Anexa nr. 1.
Art.2. Se aprobă indicatorii tehnico-economici actualizaţi (după actualizarea TVA), aferenţi obiectivului: „Modernizare DJ 172 E, km 0+000-7+000, Strugureni-Matei, judeţul Bistriţa-Năsăud”, cuprinşi în Anexa nr. 2.
Art.3.  Anexele nr. 1 și 2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 20 voturi „pentru”, 1 vot „împotrivă” și 8 „abțineri”.
Art.5. Cu ducerea la îndeplinire a prevederilor prezentei hotărâri se încredinţează Direcţia tehnică investiţii, lucrări publice - Serviciul administrare drumuri, lucrări publice şi Direcţia economică din cadrul Consiliului Judeţean Bistriţa-Năsăud.
Art.6. Prezenta hotărâre se comunică de către Serviciul administraţie şi relaţii publice cu:
· Administratorul public;
· Direcţia tehnică, investiţii, lucrări publice - Serviciul administrare drumuri, lucrări publice;
· Direcţia economică;
· Instituţia Prefectului judeţului Bistriţa-Năsăud.
VICEPREŞEDINTE,




         Contrasemnează:

   PUICA VASILE                                            SECRETARUL JUDEŢULUI,

   MICA OPREA

Nr. 80
Din 27.06.2017

